
HOTĂRÂRE

cu privire la anunţarea concursului pentru suplinirea funcţiei
de director al televiziunii IPNA Compania „Teleradio-Moldova”
În conformitate cu art.56 alin.(6), art.58 lit.f), art. 60 alin.(5), (6), (7), (11), (12), (13) şi art.61 alin.(1), (2) şi (8) din Codul audiovizualului al Republicii Moldova,
Consiliul de Observatori
HOTĂRĂŞTE:
1. Se anunţă concurs pentru suplinirea funcţiei de director al televiziunii IPNA Compania „Teleradio-Moldova”.
2. Se aprobă Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova” (se anexează).
3. Se aprobă Anunţul privind concursul pentru suplinirea funcţiei de director al televiziunii IPNA Compania „Teleradio-Moldova” (se anexează).

4. Anexa nr.1 Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova” și  Anexa nr.2 Anunţul privind concursul pentru suplinirea funcţiei de director al televiziunii IPNA Compania „Teleradio-Moldova” sunt părți integrante ale prezentei hotărâri.
5. Secretarul ședinței Consiliului de Observatori din 16 martie 2012 și președintele IPNA Compania „Teleradio-Moldova” vor asigura publicarea Anunţului privind concursul pentru suplinirea funcţiei de director al televiziunii IPNA Compania „Teleradio-Moldova” în Monitorul Oficial al Republicii Moldova.
6. Preşedintele IPNA Compania „Teleradio-Moldova” va asigura publicarea pe pagina web www.trm.md a următoarelor acte:

- Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova”;
- Anunţul privind concursul pentru suplinirea funcţiei de director al televiziunii IPNA Compania „Teleradio-Moldova”.
7. Se recomandă președintelui IPNA Compania „Teleradio-Moldova” să difuzeze zilnic, în orele de maxima audiență, Anunţul privind concursul pentru suplinirea funcţiei de director al televiziunii IPNA Compania „Teleradio-Moldova”, inclusiv în principalele buletine de ştiri ale postului Moldova 1 şi Radio Moldova, din ziua publicării acestui anunţ în Monitorul Oficial al Republicii Moldova.
8. Pentru a asigura transparenţa concursului, pe pagina web www.trm.md vor fi publicate CV-urile candidaţilor, precum şi proiectele lor de intenţie privind dezvoltarea televiziunii (responsabili: președintele Consiliului de Observatori şi președintele IPNA Compania „Teleradio-Moldova”).
9. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 5 membri ai Consiliului de Observatori.

Preşedintele

Consiliului de Observatori                                                       Eugeniu Rîbca
Secretarul ședinței
Consiliului de Observatori                                                      Viorica Bogatu
Anexa nr.1

Regulamentul ad-hoc cu privire la desfăşurarea concursului
pentru suplinirea funcţiei de director al televiziunii
IPNA Compania „Teleradio-Moldova”
1. Directorul televiziunii IPNA Compania „Teleradio-Moldova” este numit în funcţie în bază de concurs, pentru un mandat de 5 ani.
2. Candidaţii la funcția de director al televiziunii IPNA Compania „Teleradio-Moldova”  depun dosarele de participare la concurs, în termen de 15 zile lucrătoare din ziua publicării Anunţului privind concursul pentru suplinirea funcţiei de director al televiziunii IPNA Compania „Teleradio-Moldova” în Monitorul Oficial al Republicii Moldova, pe adresa: mun. Chişinău, str. Mioriţa 1, Casa Radio, et.5, bir.505.
3. Candidatul va depune dosarul de participare la concurs, inclusiv în format electronic, care va cuprinde:
a) cererea de participare la concurs, adresată Consiliului de Observatori;

b) CV-ul candidatului;

c) proiectul de intenţie privind dezvoltarea televiziunii (volumul maxim – trei pagini, Times New Roman, font 12, interval 1,5);

d) dovezile de întrunire de către participantul la concurs a exigenţelor, prevăzute pentru numirea în funcţie;

e) declaraţia participantului la concurs cu privire la absenţa incompatibilităţilor pentru numirea în funcţie sau declaraţia de a le înlătura.

4. Candidaţii depun dosarele de participare la concurs, pentru înregistrare, persoanei responsabile de înregistrarea dosarelor de participare la concurs – Aurelia Peru-Balan și Eugeniu Rîbca.

5. Persoana responsabilă de înregistrarea dosarelor de participare la concurs înregistrează dosarele de participare la concurs în zilele de luni-vineri, între orele 09.00-12.30 și 13.30-17.00, pe următoarea adresă: mun. Chişinău, str. Mioriţa 1, Casa Radio, et.5, bir.505. Telefon de contact: 406-886.

6. Persoana responsabilă de înregistrarea dosarelor de participare la concurs este obligată să înregistreze toate dosarele de participare la concurs, inclusiv cele incomplete.

7. Şedinţa de totalizare a rezultatelor concursului pentru suplinirea funcţiei de director al televiziunii IPNA Compania „Teleradio-Moldova” se convoacă de președintele Consiliului de Observatori în termen de 10 zile lucrătoare din momentul expirării perioadei de recepţionare a dosarelor de participare la concurs.

8. În şedinţa de concurs, preşedintele Consiliului de Observatori prezintă toţi participanţii la concurs. În şedinţa de concurs, sunt examinate doar dosarele participanţilor prezenţi la şedinţa de concurs.

9. Potrivit art.61 alin.(8) și art.60 alin.(11) din Codul audiovizualului al Republicii Moldova, directorul televiziunii IPNA Compania „Teleradio-Moldova” trebuie să corespundă următoarelor exigenţe:
a) să fie profesionist în domeniul de funcţionare a audiovizualului public, să posede capacităţi manageriale;
b) să aibă studii superioare;
c) să fie cetăţean al Republicii Moldova;
d) să cunoască limba de stat a Republicii Moldova. 
10. Potrivit art.57 alin.(2) lit.c), art.61 alin.(8) și art.60 alin.(12) din Codul audiovizualului al Republicii Moldova, funcţia de director al televiziunii IPNA Compania „Teleradio-Moldova” este incompatibilă cu:
a) calitatea de membru al unui organ de conducere sau de angajat, partener, acţionar, proprietar al unui radiodifuzor privat;

b) calitatea de membru de partid sau de membru al unor alte organizaţii politice;

c) funcţia de membru al Guvernului Republicii Moldova, deputat în Parlament sau alte funcţii remunerate în afara companiei;

d) funcţia de membru al Consiliului Coordonator al Audiovizualului;

e) funcţia de membru al Consiliului de Observatori al IPNA Compania „Teleradio-Moldova”.
11. Potrivit art.61 alin.(8) și art.60 alin.(13) din Codul audiovizualului al Republicii Moldova, funcţia de director al televiziunii IPNA Compania „Teleradio-Moldova” este compatibilă cu activitatea în domeniile: didactic, ştiinţific, de creaţie în cadrul publicaţiilor de specialitate cu caracter literar, artistic, ştiinţific, social, dacă aceasta nu contravine intereselor Companiei.
12. Membrul Consiliului de Observatori al IPNA Compania „Teleradio-Moldova”, care a depus dosarul de participare la concursul pentru suplinirea funcţiei de director al televiziunii IPNA Compania „Teleradio-Moldova”, nu este în drept să participe (în calitate de membru al Consiliului de Observatori) la ședința în care sunt examinate dosarele de participare la concurs și numirea în funcţie a directorului televiziunii IPNA Compania „Teleradio-Moldova”.

13. În urma examinării fiecărui dosar de participare la concursul pentru numirea în funcţia de director al televiziunii IPNA Compania „Teleradio-Moldova”, Consiliul de Observatori va confirma întrunirea sau neîntrunirea rigorilor stabilite faţă de candidaţi, inclusiv prezenţa sau absenţa pentru fiecare candidat a incompatibilităţilor pentru numirea în funcţie.

14. Numirea în funcţie a directorului televiziunii IPNA Compania „Teleradio-Moldova” se face prin vot deschis, cu votul a 5 membri ai Consiliului de Observatori.

15. Pentru a asigura transparenţa concursului, prezentul regulament, CV-urile candidaţilor, precum şi proiectele lor de intenţie privind dezvoltarea televiziunii vor fi date publicităţii.
Anexa nr.2
Anunţul privind concursul pentru suplinirea funcţiei de director
al televiziunii IPNA Compania „Teleradio-Moldova”
Consiliul de Observatori al Instituţiei Publice Naţionale a Audiovizualului Compania „Teleradio-Moldova” anunţă concurs pentru suplinirea funcţiei de director al televiziunii IPNA Compania „Teleradio-Moldova”.
Participanţii la concurs vor prezenta, în termen de 15 zile lucrătoare din data publicării prezentului anunţ în Monitorul Oficial al Republicii Moldova, dosarul de participare. Dosarul de participare va fi prezentat în formă scrisă şi în format electronic, pe următoarea adresă: mun. Chişinău, str. Mioriţa 1, Casa Radio, et.5, bir.505.
Dosarul de participare va cuprinde:

a) cererea de participare la concurs, adresată Consiliului de Observatori;

b) CV-ul candidatului;

c) proiectul de intenţie privind dezvoltarea televiziunii (volumul maxim – trei pagini, Times New Roman, font 12, interval 1,5);

d) dovezile de întrunire de către participantul la concurs a exigenţelor, prevăzute pentru numirea în funcţie;

e) declaraţia participantului la concurs cu privire la absenţa incompatibilităţilor pentru numirea în funcţie sau declaraţia de a le înlătura.

În conformitate cu prevederile art.57 alin.(2) lit.c), art.61 alin.(8) și art.60 alin.(6), (7), (11), (12) și (13) din Codul audiovizualului al Republicii Moldova, faţă de candidaţi sunt stabilite următoarele rigori:
Exigenţe:
a) să fie profesionist în domeniul de funcţionare a audiovizualului public, să posede capacităţi manageriale;
b) să aibă studii superioare;
c) să fie cetăţean al Republicii Moldova;
d) să cunoască limba de stat a Republicii Moldova. 
Incompatibilităţi:
a) calitatea de membru al unui organ de conducere sau de angajat, partener, acţionar, proprietar al unui radiodifuzor privat;

b) calitatea de membru de partid sau de membru al unor alte organizaţii politice;

c) funcţia de membru al Guvernului Republicii Moldova, deputat în Parlament sau alte funcţii remunerate în afara companiei;

d) funcţia de membru al Consiliului Coordonator al Audiovizualului;

e) funcţia de membru al Consiliului de Observatori al IPNA Compania „Teleradio-Moldova”.
Compatibilităţi: activitatea în domeniile didactic, ştiinţific, de creaţie în cadrul publicaţiilor de specialitate cu caracter literar, artistic, ştiinţific, social, dacă aceasta nu contravine intereselor Companiei.
Dosarele de participare la concurs se înregistrează de către persoana responsabilă de înregistrarea dosarelor de participare la concurs (Aurelia Peru-Balan, Eugeniu Rîbca) în zilele de luni-vineri, între orele 09.00-12.30, 13.30-17.00, pe următoarea adresă: mun. Chişinău, str. Mioriţa 1, Casa Radio, et.5, bir.505. Date de contact: tel.406-886.
Şedinţa de totalizare a rezultatelor concursului pentru suplinirea funcţiei de director al televiziunii IPNA Compania „Teleradio-Moldova” se va convoca în termen de 10 zile lucrătoare din momentul expirării perioadei de recepţionare a dosarelor de participare la concurs.
Consiliul de Observatori

